CELEX: 62012CA0595
Language: mt
Date: 2014-03-06 00:00:00
Title: Kawża C-595/12: Sentenza tal-Qorti tal-Ġustizzja (L-Ewwel Awla) tas- 6 ta’ Marzu 2014 (talba għal deċiżjoni preliminari tat-Tribunale Amministrativo Regionale per il Lazio – l-Italja) – Loredana Napoli vs Ministero della Giustizia – Dipartimento Amministrazione Penitenziaria Rinviju għal deċiżjoni preliminari — Politika soċjali — Direttiva 2006/54/KE — Trattament ugwali tal-irġiel u n-nisa fi kwistjonijiet ta’ impjiegi u xogħol — Kors ta’ taħriġ għall-finijiet tal-kisba tal-istatus ta’ uffiċjal — Esklużjoni minħabba assenza fit-tul — Assenza dovuta għal leave tal-maternità

28.4.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 129/5
            
         Sentenza tal-Qorti tal-Ġustizzja (L-Ewwel Awla) tas-6 ta’ Marzu 2014 (talba għal deċiżjoni preliminari tat-Tribunale Amministrativo Regionale per il Lazio – l-Italja) – Loredana Napoli vs Ministero della Giustizia – Dipartimento Amministrazione Penitenziaria
   (Kawża C-595/12) (1)
   
   (Rinviju għal deċiżjoni preliminari - Politika soċjali - Direttiva 2006/54/KE - Trattament ugwali tal-irġiel u n-nisa fi kwistjonijiet ta’ impjiegi u xogħol - Kors ta’ taħriġ għall-finijiet tal-kisba tal-istatus ta’ uffiċjal - Esklużjoni minħabba assenza fit-tul - Assenza dovuta għal leave tal-maternità)
   2014/C 129/05
   Lingwa tal-kawża: it-Taljan
   
      Qorti tar-rinviju
   
   Tribunale Amministrativo Regionale per il Lazio
   
      Partijiet fil-kawża prinċipali
   
   
      Rikorrenti: Loredana Napoli
   
      Konvenut: Ministero della Giustizia – Dipartimento Amministrazione Penitenziaria
   
      Suġġett
   
   Talba għal deċiżjoni preliminari – Tribunale Amministrativo Regionale per il Lazio – Interpretazzjoni tal-Artikoli 2(2)(ċ), 14(2) u 15 tad-Direttiva 2006/54/KE tal-Parlament Ewropew u tal-Kunsill, tal-5 ta’ Lulju 2006, dwar l-implimentazzjoni tal-prinċipju ta’ opportunitajiet indaqs u ta’ trattament ugwali tal-irġiel u n-nisa fi kwistjonijiet ta’ impjiegi u xogħol (ĠU L 204, p. 23) – Effett dirett – Kors għall-kisba tal-istatus ta’ uffiċjal – Leġiżlazzjoni nazzjonali li tipprevedi, fil-każ ta’ assenza ġġustifikata għal iktar minn 30 jum konsekuttiv, l-esklużjoni mill-kors u l-iskrizzjoni fil-kors suċċessiv – Assenza minħabba leave tal-maternità
   
      Dispożittiv
   
   
               1)
            
            
               L-Artikolu 15 tad-Direttiva 2006/54/KE tal-Parlament Ewropew u tal-Kunsill, tal 5 ta’ Lulju 2006, dwar l-implimentazzjoni tal-prinċipju ta’ opportunitajiet indaqs u ta’ trattament ugwali tal-irġiel u n-nisa fi kwistjonijiet ta’ impjiegi u xogħol, għandu jiġi interpretat fis-sens li jipprekludi leġiżlazzjoni nazzjonali li teskludi, għal raġunijiet ta’ interess pubbliku, lil mara fuq leave tal-maternità minn taħriġ professjonali li jagħmel parti sħiħa mill-impjieg tagħha u li huwa obbligatorju sabiex hija tkun tista’ tistenna ħatra definittiva f’pożizzjoni ta’ uffiċjal kif ukoll sabiex tibbenefika minn titjib fil-kundizzjonijiet ta’ impjieg tagħha, filwaqt li din il-leġiżlazzjoni tiggarantilha d-dritt li tipparteċipa fit-taħriġ suċċessiv organizzat, iżda li d-data tiegħu hija inċerta.
            
         
               2)
            
            
               l-Artikolu 14(2) tad-Direttiva 2006/54 ma japplikax għal leġiżlazzjoni nazzjonali, bħal dik inkwistjoni fil-kawża prinċipali, li ma tirriżervax attività speċifika biss għall-ħaddiema ta’ sess maskili, iżda li ddewwem l-aċċess għal din l-attività tal-ħaddiema nisa li ma setgħux jibbenefikaw minn taħriġ professjonali komplet minħabba leave tal-maternità obbligatorju.
            
         
               3)
            
            
               Id-dispożizzjonijiet tal-Artikoli 14(1)(ċ) u 15 tad-Direttiva 2006/54 huma suffiċjentement ċari, preċiżi u mingħajr kundizzjonijiet biex ikunu jistgħu jipproduċu effett dirett.
            
         
      (1)  ĠU C 86, 23.03.2013